มีโอกาสแวะมาชิมสาขาสยามเซ็นเตอร์ชั้น 4 ร้านอยู่หน้าร้านบาร์บีคิว พลาซ่า ขนาดกะทัดรัด วิวดีนั่งริมกระจกใส ร้านนี้เมนูน้ำแข็งใส เนียน นุ่ม เลือกรสชาติน้ำแข็งไส เลือกท้อปปิ้งกันตามใจทำให้มีลูกเล่น และรสชาติที่หลากหลาย 
มาลองน้ำแข็งไสของเค้ากันเลย Melon Kori น้ำแข็งไสแบบเนียน นุ่ม รสแตงญี่ปุ่นหอมอร่อย เลือกท้อปปิ้งเป็นไข่มุกป๊อปรสน้ำมะม่วง และ พีช ทานคู่กัน ราดนมด้วย เย็นชื่นใจสุดๆค่ะ 

ลองเกล็ดน้ำแข็งแบบกรานิต้าบ้าง เลือกเป็น 2 รสในถ้วยเดียวเลย สีฟ้าเป็นรส Blue Mint Lemon สีเขียวเป็นรส Green Apple รสเปรี้ยวสดชื่นพร้อมรสมิ้นท์แบบชัดเจนเป็นเอกลักษณ์ดีค่ะ มาลองโทสต์กันบ้าง 

Nutella Stick Toast จานนี้ 189 บาท มาแบบครบเครื่อง เมนูนี้ทางร้านแนะนำให้เลือกน้ำแข็งไสรสกาแฟ แต่ก็สามารถเลือกได้ตามชอบเลยค่ะ เย็นแล้วไม่อยากทานกาแฟเลยขอเป็นรสช็อคโกแลตแทน ทานกับโทสต์ทานูเทลล่าหอมๆราดเมเปิ้ลซอส หวานกลมกล่อม โทสต์กรอบนอกนุ่มใน อร่อยค่ะ ขอปิดท้ายด้วย 

Hiroba Waffuru วาฟเฟิลหอมอร่อยพร้อมกี่วี่สดและสตรอเบอรี่ ทานกับไอศกรีมวนิลาเย็นชื่นใจ และซอสสตอเบอร์รี่จานนี้อร่อยถูกใจมากค่ะ